 MUNICIPIUL  CRAIOVA

CONSILIUL LOCAL AL MUNICIPIULUI CRAIOVA



           HOTĂRÂREA NR. 169
privind aprobarea Memorandumului de înţelegere între municipiul Craiova şi Programul Naţiunilor Unite pentru Dezvoltare referitor la furnizarea de materiale pentru reabilitarea termică a şase unităţi de învăţământ, în cadrul proiectului „Îmbunătăţirea eficienţei energetice în gospodăriile cu venituri reduse din România”
    Consiliul Local al Municipiului Craiova, întrunit în şedinţa ordinară din data de 28.04.2016;

            Având în vedere raportul nr.70190/2016 întocmit de Direcţia Elaborare şi Implementare Proiecte prin care se propune aprobarea Memorandumului de înţelegere între municipiul Craiova, şi Programul Naţiunilor Unite pentru Dezvoltare referitor la furnizarea de materiale pentru reabilitarea termică a şase unităţi de învăţământ, în cadrul proiectului „Îmbunătăţirea eficienţei energetice în gospodăriile cu venituri reduse din România”;
      În temeiul art.36, alin.2, lit. d şi e coroborat cu alin.6, lit. a, pct.1, alin.7 lit.a, art.45 alin.2 lit.f, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
hotărĂŞte:

Art.1. Se aprobă Memorandumul de înţelegere între municipiul Craiova şi Programul Naţiunilor Unite pentru Dezvoltare referitor la furnizarea de materiale pentru reabilitarea termică a şase unităţi de învăţământ, în cadrul proiectului „Îmbunătăţirea eficienţei energetice în gospodăriile cu venituri reduse din România”, prevăzut în anexa care face parte integrantă din prezenta hotărâre.
Art.2. Se împuterniceşte Primarul Municipiului Craiova, dna. Lia-Olguţa Vasilescu, să semneze Memorandumul de înţelegere prevăzut la art.1 din prezenta hotărâre, precum şi toate documentele necesare pentru buna desfăşurare a acestuia. 

Art.3. Primarul Municipiului Craiova, prin aparatul de specialitate:  Serviciul  Administraţie Publică Locală şi Direcţia Elaborare şi Implementare Proiecte vor aduce la îndeplinire prevederile prezentei hotărâri.

